Folketing
2012-09-13

Det synes jeg man skal sætte pris på, og det er netop også de mennesker, som helt kontant vil mærke, at beskæftigelsesfradraget faktisk er blevet øget. Når man nu sidder med en skattereform, kan man altid sige, at der var ting, der skulle have været anderledes, men jeg synes faktisk også, man bliver nødt til at se på det endelige resultat, og som SF'er er jeg faktisk tilfreds med, at vi nåede i hus. Vi satte en vanskelig proces i gang, men vi er nået i hus på en sådan måde, at vi rent faktisk sikrer, at vi differentierer f.eks. børnepenge således, at de rigeste ikke får helt så mange børnepenge, og at vi rent faktisk sikrer, at dem, der måske har de største behov, får løftet. Den enlige forsørger får en helt kontant præmie ud af at gå på arbejde. Det har der været meget kritik af. Jeg synes faktisk, det er et rimeligt resultat.